google/wiki40b huggingface dataset:
Fedme (hund)

Grensen for fedme

Det er naturligvis flere grader av overvekt, men generelt sett kan man si at hunder som veier 15% eller mer enn sin antatte normalvekt (idealvekt for størrelsen) lider av fedme (overvekt utover hva som kan regnes som forsvarlig). Slik overvekt er ikke bare direkte helsefarlig, men må også kunne karateriseres som dyreplageri.
Den enkleste måten å vurdere dyrenes ernæringstilstand på er å la hånden gli over ribbena. De skal kunne føles lett. Ved overvekt vil ribbena være vanskeligere å identifisere. Ser man hunden ovenfra, skal kroppen smalne inn bak ribbena, og den skal ikke ha valker ved halerota.

Bivirkninger av overvekt

Overvekt fører bl.a. til at dyr rammes lettere av sykdommer og har en kortere levetid enn dyr med normalvekt. Likeledes minsker gjerne dyrets livsglede, aktivitets- og prestasjonsnivå, samt eierens utbytte av dyret som sådan.
Overvekt vanskeliggjør dessuten ofte annen behandling og øker risikoen for å lettere få flere alvorlige sykdommer og lidelser. Her kan nevnes sukkersyke (diabetes mellitus), kroniske leddskader og ryggskader, hjerte og lungesykdommer, leversykdommer, kreft, magedreining m.m. Det medfører dessuten økt risiko ved anestesi og kirurgi, økende følsomhet for varme, trøtthet, dårlig kondisjon og dårlig humør.

Årsaker til overvekt

Dyr blir helst fete fordi kroppen får for mye tilført energi over tid. Noen raser kan dessuten være arvelig disponerte for fedme, men dette er ingen grunn for at de skal behøve å bli fete. Nyere forskning viser dessuten at valper som tilføres for store mengder energi i oppveksten, lettere får skader og defekter på skjelettet enn andre hunder. Dette gjelder spesielt for store raser. Eldre og kastrerte hunder har dessuten gjerne lavere forbrenning, slik at energibehovet reduseres.
Stoffskifte og hormonrelaterte årsaker ser man av og til. I noen tilfeller kan fedme skyldes for liten produksjon av thyroxin og for høy produksjon av cortisol (hyperadrenocortisisme, også kalt Cushing syndrom). Da vil hunden ofte være svært rolig, røyte mye og bli tynn i pelsen. Om thyroxinmangel er problemet fryser gjerne hunden lettere og vil derfor søke seg til varme steder. Thyroxinmangel kan diagnostiseres ved blodprøve hos veterinæren.

Slanking

Om hunden er mer enn 15% overvektig bør slanking kun skje i samråd med veterinær. Generelt sett kan man imidlertid si at det er ideelt å tape ca. 2% av kroppsvekten pr. uke.
Kalde føtter (film)

Mottakelse

Filmen fikk blandet mottakelse blant filmanmeldere. NRK Kulturavdelingen gav den terningkast tre og kaller manuset tynt og skuespillerprestasjonene ujevne. Stavanger Aftenblads anmelder gav den terningkast fire og skriver «Påfunnene kiler lattermusklene i rikelig monn.» Og at regissør Alexander Eik «stortrives med materialet han har fått mellom hendene.». Av Bergensavisens anmelder fikk den terningkast én og blir kalt et «makkverk». VGs anmelder kalte filmen «den verste norske filmen det siste tiåret». Hos Side2 havnet den midt på treet med terningkast tre.
Forlaget Oktober

Historie

Forlaget ble stiftet i 1970 av personer som var medlemmer av SUF(m-l) med utgangspunkt i organisasjonens studieforbund, Sosialistisk Opplysningsråd. I 1973 gikk det reelle eierskapet over til det nystiftede partiet AKP(m-l). I 1992 ble de fleste av aksjene i forlaget solgt til Aschehoug på grunn av økonomiske problemer. I dag eier H. Aschehoug & Co (W.Nygaard) 91 prosent av Oktober.
Den første boka på forlaget var en samling taler og artikler av den bulgarske kommunistlederen Georgi Mihajlov Dimitrov. På 1970-tallet solgte forlaget blant annet tekster av Karl Marx, Friedrich Engels, V.I Lenin, Josef Stalin, Mao Zedong og Pol Pot, i tillegg til oversatt revolusjonær skjønnlitteratur og samfunnskritisk sakprosa. Oktober var blant annet først til å gi ut den nobelpris-nominerte albanske forfatteren Ismail Kadare på norsk.
På denne tida opprettet og drev AKP(m-l) et nett av Oktober-bokhandeler i mange byer og småsteder. Jon Michelets prisbelønte kriminalroman Jernkorset ble skrevet mens han var ansatt i Oktober blant annet for å opprette slike bokhandler, og boka skildrer en sprengning av en Oktober-bokhandel på Notodden. Etter at boka kom, ble Oktober-bokhandelen i Tromsø sprengt i lufta.
I dag er forlaget utelukkende et forlag for skjønnlitteratur og generell litteratur. Det betyr at de (i motsetning til allmennforlag som for eksempel Damm og Cappelen) ikke gir ut skolebøker, håndbøker, verk og barnebøker. Karakteristiske forfatterskap som har fulgt forlaget gjennom flere år er Dag Solstad, Jon Michelet, Kjersti Ericsson, Kjell Askildsen, Edvard Hoem og Espen Haavardsholm. Da forlagsredaktør (og forfatter) Geir Gulliksen flyttet fra Tiden Norsk Forlag til Oktober i mai 2001, tok han med seg flere unge forfatterskap, blant annet Karl Ove Knausgård, Tore Renberg, Lars Ramslie og Thorvald Steen.
Oktober gir også ut både norske og oversatte samfunnskritiske debattbøker, som Kjøpt og underbetalt (originaltittel Nickel and dimed), den amerikanske journalisten Barbara Ehrenreichs dokumentarfortelling om da hun prøvde å overleve som ufaglært kvinnelig arbeidskraft.
Forlaget Oktober ga ut en vinyl LP i 1971 med Fronteatret og Visegruppa PS som het Slutt opp, kamerat. Det ble med denne ene utgivelsen. I 1973 var Oktober en av drivkreftene bak å starte plateselskapet MAI, som de senere skulle overta helt.
Dendezia

Utseende

En middelsstor (ca. 23-25 millimeter), avlang, blank hjortebille, svart bortsett fra at dekkvingene er mørkrøde med svart søm. Hannen har et kort horn i pannen, kjevene er noe forstørrede med en kraftig, oppoverrettet tann som gir denne arten et karakteristisk utseende.

Levevis

Larvene utvikler seg i råtne trestammer.

Utbredelse

Arten lever i Sentral-Afrika og er kjent fra den Den demokratiske republikken Kongo og fra Rwanda.
Sigrid Boo

Bakgrunn

Hennes far var juristen og stortingsmannen Peter Holmesland (1866-1933), og hennes bror var politikeren og høyesterettsadvokaten Eilif Løvrak Holmesland (1896-1956). Hun hadde også flere søstre. 
Hun ble i 1925 gift med den svenskfødte Gustaf Waldemar Boo (f. 1900) som var direktør ved Norsk film AS.  
Hun gikk engelsklinjen ved Skien gymnas.
Tippeligaen 2013

Runde for runde

 

Topp 10 mest besøkte kamper

 

Kvalifisering til Tippeligaen 2014

Fem lag spilte kvalifisering om den siste plassen i Tippeligaen 2014.
De deltakende lagene var Sarpsborg 08 som endte på 14.-plass i Tippeligaen. Og Hødd, Ranheim, HamKam og Mjøndalen som endte på 3. til 6.-plass i Adeccoligaen 2013.
Kvalifiseringen ble innledet med at de fire lagene fra Adeccoligaen spilte mot hverandre for å avgjøre hvem som fikk muligheten til å møte deltakeren fra Tippeligaen.
Hødd som endte på 3.-plass spilte hjemme mot Mjøndalen som endte på 6.-plass. Mens Ranheim som endte på 4.-plass spilte hjemme mot HamKam som endte på 5.-plass. 
Vinneren av kampen mellom Hødd og Mjøndalen, møtte deretter vinneren av kampen mellom Ranheim og HamKam hjemme i en finalekamp. Etter å ha vunnet 4-1 borte mot Mjøndalen, ble det klart at det var Ranheim som møter laget som havnet på 14.-plass i kvalifiseringsfinalene. Og etter siste serierunde av Tippeligaen 2013, ble det klart at Sarpsborg 08 måtte spille kvalifisering for å beholde plassen.
Etter trekning ble det avgjort at deltakeren fra Tippeligaen, Sarpsborg 08, fikk hjemmekamp først i kvalifiseringsfinalene.
Volleyball under Stillehavslekene 1995

Volleyball under Stillehavslekene  1995. Volleyball var en av flere sporter som var med i de tiende stillehavslekene som ble arrangert i Papeete i Fransk Polynesia i perioden 25. august til 5. september 1995. Det var niende gangen som volleyball var med på programmet under stillehavslekene. Det var to turneringer, en for menn og en for kvinner, Fransk Polynesia vant begge.
Kara Neumann-saken

Kara Neumann eller Kara Neumann-saken handler om døden til en 11 år gammel jente i Marathon County i Wisconsin 23. mars 2008. 
Foreldrene trodde ikke på konvensjonelle legetjenester og mente de kunne helbrede datteren ved bønn. Foreldrene var medlemmer av nettsekten Unleavened Bread, som tidligere har kritisert flere delstater i USA for å fjerne retten til å nekte å benytte konvensjonelle legetjenester for barn på grunnlag av religion. Kara Neumanns foreldre mener de var i sin fulle rett til å nekte henne legetjenester på grunnlag av USAs grunnlov. Likevel har statsadvokaten tatt ut tiltale mot foreldrene for grov omsorgssvikt. 
Denne saken har fornyet debatten i Amerikas forente stater om hvorvidt det skal være lovlig å nekte barn omsorgstjenester på basis av foreldrenes religion.
The Switch (band)

Tidligere og sporadiske medlemmer

Audun Lunnan Hjort, Claes Terjesen, Erlend Barrat-Due Solum, Ingrid Berge
Goetheanum

Goetheanum er en monumental ekspresjonistisk bygning, oppkalt etter Goethe, i Dornach i kantonen Solothurn i nærheten av Basel i Sveits, som ble formgitt av Rudolf Steiner. Den er sete for Anthroposophische Gesellschaft og Den frie høyskolen for åndsvitenskaper, og fungerer dermed som sentrum for den verdensomspennende antroposofiske bevegelsen, som blant annet omfatter steinerskolebevegelsen, bærekraftig bankvirksomhet, retninger innen områder som arkitektur, landbruk og medisin, og innen mange former for kunst og kultur.
Etter at den opprinnelige bygningen, påbegynt i 1913, ble ødelagt i en brann nyttårsaften 1922, ble i 1924 grunnstenen for dagens bygning lagt. Det nye Goetheanum ble ferdigstilt i 1928. Bygningen er et av de fremste verker innen den ekspresjonistiske, antroposofisk-inspirerte («goetheanistiske») arkitekturen, og også et av de tidlige modernistiske verker, og av stor arkitekturhistorisk interesse.
Bygningen huser blant annet to teaterscener, med plass til henholdsvis 1000 og 500 tilskuere, foredragslokaler, galleri, bibliotek, bokhandel samt kontorer for Anthroposophische Gesellschaft. I tillegg omfatter Goetheanum-komplekset flere tilliggende bygninger som huser forskning og utdannelse. Det arrangeres jevnlig konferanser om temaer av allmenn interesse, samt mer spesialiserte konferanser beregnet på lærere, leger, terapeuter og andre profesjoner.
Goetheanum er åpent for besøkende hele uken.
Sundargarh (distrikt)

Demografi

Ved folketellingen i 2011 var det 2 080 664 innbyggere i distriktet, mot 1 830 673 i 2001. Den urbane befolkningen utgjør 35,50 % av befolkningen.
Barn i alderen 0 til 6 år utgjorde 11,97 % i 2011 mot 14,47 % i 2001. Antallet jenter i den alderen per tusen gutter er 937 i 2011 mot 970 i 2001.
Osmoderma cristinae

Utseende

En stor (25-32 millimeter) og bred, blankt brun til svart gullbasse. Pronotum er smalere enn dekkvingene, dypt punktert med en midtfure i den fremre delen. Dekkvingene er rynkete med uregelmessig punktering.

Habitat

I likhet med de andre artene i slekten Osmoderma lever arten i kolonier i muld inne i hule trær. De voksne billene er aktive om natten om sommeren, og kommer av og til til lys.

Utbredelse

Arten har en begrenset utbredelse og er bare kjent fra tre lokaliteter i fjellområder i det nordlige Sicilia. Den er regnet som sterkt truet (EN) av IUCN.
Legenden om den øde skogen

«Legenden om den øde skogen» er en roman av Margit Sandemo fra 1993. Originalens tittel var «Skimrande vårar». Den ble utgitt som bok i paperback av Bladkompaniet, men også trykket i en forkortet utgave i ukebladet Allers sommeren 1993.
Boken omhandler Juliane og hennes fem søsken, som blir alene med faren på et småbruk langt inne i skogen, da moren dør. Faren er en dyktig bonde, men han er streng og egoistisk, og forlater barna for å dra til bygda for å finne et nytt kvinnfolk som kan styre gården sammen med ham. Han omkommer på veien, og barna er overlatt til seg selv. Midt opp i denne situasjonen får barna hjelp av en mystisk fremmed i skogen. En fremmed som barna først tror er Skogguden, men som etterhvert viser seg å være et illegetimt barn av en rik storbonde i byen. Kjærlighet oppstår mellom Juliane og denne mystiske fremmede, og sakte men sikkert løser forholdene seg for alle til det beste. Boken ble i 2008 gitt ut i serien «Margit Sandemos beste føljetonger».
Ewald von Kleist-prisen

Ewald von Kleist-prisen er en fredspris som hvert år blir utdelt av Den internasjonale sikkerhetskonferansen i München. 
Prisen blir gitt til personer i utenriks- og sikkerhetspolitikken som i særlig grad har engasjert seg for fred og konfliktløsning. Den bærer navnet til motstandsmannen, fagforleggeren og grunnleggeren av konferansen Ewald-Heinrich von Kleist (1922–2013).
Prisvinnerne mottar en sølvmedalje utformet av Maximilian Heiden. Medaljen har innskriften «Fred gjennom dialog».
Prisen blir utdelt i forbindelse med en mottakelse gitt av Bayerns ministerpresident i keisersalen i Den kongelige residens i München.
Bäckaskogskvinnen

Bäckaskogskvinnen eller Barumskvinnen er betegnelsen på et funn av benrester etter en kvinne fra eldre steinalder som ble gjort i 1939 under et veiarbeid. Stedet ligger like ved Oppmannasjön, to kilometer nord for Bäckaskogs kongsgård i nærheten av Barum nordøst for Kristianstad i Skåne i Sør-Sverige. Ifølge en radiologisk datering har hun levd en eller annen gang i tiden mellom 7010 og 6540 f.Kr.
Analyser av levningene viser at kvinnen var 1,51 meter høy, spenstig, og at hun hadde født flere barn. Da hun døde, var hun om lag 45 år gammel, men hva hun døde av er ukjent. Hun hadde nedslitte tenner, og har levd av kjøtt, trolig også fisk. Livsgrunnlaget i denne tiden var jakt og sanking. Spor etter boplasser med redskaper og matavfall viser at det har vært småsamfunn sammensatt av noen familier eller grupper. De flyttet mellom boplasser på ulike steder i løpet av året for å få størst sesongmessig utbytte av jakt og fiske, og av å sanke bær, frukt og annet som kunne spises av det som skogen, elven og sjøen hadde å by på.
Kvinnen har vært begravet på seremonielt vis. Hun var plassert i sittende stilling i en 1,2 meter dyp grop i jorden, med bena trukket opp og hendene lagt fremfor brystet. Rester i jorden tyder på at hun har vært svøpt i et skinn, og pollenkorn indikerer at begravelsen foregikk da bjørk og hassel hadde begynt å blomstre på vårparten. Hun hadde fått med seg i graven et godt spyd av små flintegger festet i en elgknokkel, brukbart til jakt på både småvilt og storvilt. Dessuten hadde hun fått med seg et redskap av en kløvet elgknokkel utformet med en egg i ene enden, og som kan ha vært brukt til graveredskap.
Graven med kvinnelevningene er rekonstruert i utstillingen i Historiska museet i Stockholm.
Lycosa singoriensis

Utseende

Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre. 
Flere av artene i slekten Lycosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Beibei

Beibei (kinesisk: 北碚区; pinyin: Běibèi Qū) er et bydistrikt i byprovinsen Chongqing i Folkerepublikken Kina.
Beibei har tilnavnet «Chongqings hage» på grunn av dens mange naturskjønne områder, blant dem fjellet Jinyun (Jinyun Shan), elven Jialings tre slukter og fossen ved Damotan.
Arealet er på 755 km², og høyden over havet er mellom 175 1 312 m.
Befolkningen er på rundt 650 000 innbyggere, med en befolkningstetthet på 842 au km² .

Samferdsel

Kinas riksvei 212 løper gjennom området. Den begynner i Lanzhou i Gansu og fører sørover via Nanchong i Sichuan og ender i Chongqing.
Bayeux-teppet

Bayeux-teppet (fransk Tapisserie de Bayeux) eller dronning Mathildes tapet (La Tapisserie de la Reine Mathilde) er et vel 70 meter langt og 0,5 meter bredt brodert veggteppe i lin fra årene omkring 1070. Det fremstiller normannerhertugen Vilhelm Erobrerens invasjon av England og slaget ved Hastings i 1066. Bayeux-teppet var i samtiden opphengt i domkirken i byen Bayeux i Normandie, hvorfra det har fått navnet. Teppet omfatter 72 detaljerte figurscener utstyrt med tekster på middelalderlatin og utformet i en dekorativ, fortellende stil omtrent som veggmalerier og billedvevde tapeter. Det har sannsynligvis eksistert mange liknende, men kortere tepper. Fordi de var så lange og upraktiske, ble de kun brukt ved spesielle anledninger.
Bayeux-teppet ble i 2007 tatt opp i UNESCOs verdensminneregister.

Bakgrunn

Teppet blir kalt for La Tapisserie de la Reine Mathilde i Frankrike, «dronning Mathildes tapet», etter Vilhelm Erobrerens dronning, Matilda av Flandern. Man antok lenge at dronningen ledet arbeidet, som ble utført av en større gruppe adelige damer. Man kan ennå se hvor den enes arbeid slutter og den nestes begynner, for de enkelte individer har ikke vært like nøye med stingene. Historikerne har imidlertid ikke funnet noe bevis for Matildas innvirkning. Isteden synes det som om teppet ble bestilt av Vilhelms halvbror Odo, biskop av Bayeux, og at teppet ble laget av angelsaksere i Kent.
Hensikten med den lange billedformatet er klart propagandistisk. Det var simpelthen tidens fornemmeste bildemedium, som især henvente seg til hertugens, og senere kongens, gjester fra nær og fjern. Her kunne de se og lese om hans bedrift: å slå to hærer på én og samme dag og dermed erobre et helt kongerike, England.
Bayeux-teppet er bevart gjennom hungersnød, borgerkrig, pest og to verdenskriger, og kan fortsatt studeres i et eget museum i Bayeux. En kopi i full størrelse ble ferdiggjort i 1886 og henger i dag på museet i Reading i England.
Bayeux-teppet gir en viktig dokumentasjon av den tidens stridsutstyr, dekorasjoner og symboler. Blant annet viser fanemerker og skjolddekorasjoner et utviklingsstadium for kjennetegn fra tiden før den systematiske heraldikken oppsto på 1100-tallet. Ryttermotivet på det norske Baldisholteppet har utstyr som ligner noe på Bayeux-teppet.

Latinsk tekst med norsk oversettelse

Den norske oversettelsen her er ordrett, for å reflektere enkelthetene i den latinske teksten.
Leistus fulvibarbis

Utbredelse

Leistus fulvibarbis finnes helt sørvest i Europa og er utbredt i Nord-Afrika. Finnes ikke i Norge.

Utseende

Leistus fulvibarbis er mellom 6,5-8 mm lang. Den er mørkt farget med lysere gul-brune bein og antenner. Hver av dekkvingene har 10 lengderiller. Antennens tredje og fjerde ledd med en lang børste/børster i spissen, mens leddene ellers er bare og helt uten fine korte hår. (Krever forstørrelse for å se). Brystskjoldet har en hjertelignende form, bakhjørnene har rette vinkler. Overkjevene er på undersiden uthulte.

Levevis

Leistus fulvibarbis lever vanligvis på litt tørre lokaliteter, ofte med vegetasjon som skaper litt skygge. Den finnes ofte delvis nedgravd under løv eller i mose og er vanligvis nattaktiv og lever som predator på andre dyr. Larvene lever som predatorer, skjult i øverste laget av jorden.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Hoboksar

Hoboksar (kinesisk: 和布克赛尔蒙古自治县; pinyin: Hébùkèsài'ěr měnggǔ Zìzhìxiàn; uigursk: قوبۇقسار موڭغۇل ئاپتونوم ناھىيىسى / Kobuksar Mongğul Aptonom Nahiyisi) for mongoler er et autonomt fylke i prefekturet Tacheng i den autonome region Xinjiang i Folkerepublikken Kina.
Befolkningen var på 50 942 innbyggere i 1999.
London Stansted lufthavn

Historie

Stansted ble anlagt av amerikanerne som en base for bombefly i 1942. Innen 1944 var over 600 fly stasjonert der, og basen spilte en viktig rolle under Operasjon Overlord.
Etter krigen var det ikke behov for basen, og den ble overført til luftfartsministeriet i 1947. Det amerikanske militæret kom tilbake i 1954 og utvidet rullebanen slik at den skulle kunne overføres til NATO, men overføringen ble aldri gjennomført, og i 1966 ble den underlagt British Aviation Authority. Siden privatiseringen av flyplassene har den vært eid og drevet av BAAs arvtager, BAA plc.
Som offentlig flyplass ble den først brukt til charterflyvninger av operatører som ønsket å slippe de høye avgiftene på Heathrow og Gatwick. Det var dog allerede fra starten planer om å gjøre Stansted til Londons tredje flyplass for å unngå for stort press på de to store. Den første terminalbygningen åpnet i 1969 og ble utvidet allerede året etter.
I 1984 godkjente regjeringen en plan om utvidelse i to etapper, slik at kapasiteten økte til 15 millioner passasjerer i året. Byggingen begynte i 1986 og var ferdig i 1991.
I 2004 økte passasjertallet med 11,7 % fra året før til 20,9 millioner.

Bakkekommunikasjon

Statsted har en jernbanestasjon under terminalbygnungen, med ekspresstog til Liverpool Street stasjon i London hver 15 minutt. Reisen tar 45 minutter. Det går også tog, med lavere hyppighet, til Cambridge og Midlands.
Det er også bussruter med hyppige avganger til Victoria stasjon, Liverpool Street stasjon og Golders Green stasjon. Disse er langt billigere enn ekspresstoget, men tar til gjengjeld lenger tid. National Express har også bussruter fra Stansted til Oxford og Cambridge.
Flyplassen er forbundet med det nordøstlige London og Cambridge via M11 og Colchester og Harwich via A120. Langtidsparkeringen ligger omkring halvannen kilometer fra terminalen, og passasjerer er derfor avhengig av å bruke den gratis busstjenesten som betjener denne strekningen.

Flykapringer

Fordi Stansted har et stort område, og en forholdsvis beskjeden bygningsmasse, kan fly isoleres fra terminalen. Den ble derfor valgt som primærflyplass for kaprede eller truede fly over London. Flere fly som har blitt truet eller kapret har blitt dirigert dit.
I noen tilfeller har de blitt dirigert fra andre europeiske land, dels fordi flyplassen er så godt egnet og dels fordi britiske spesialstyrker er godt trent i å håndtere en eventuell storming av flyet. Det har ikke gått liv tapt i noen av disse hendelsene. Når slike hendelser finner sted er det Essex Police som i utgangspunktet har kommandoen.
San Carlos (Uruguay)

Historie

San Carlos ble grunnlagt i 1763 av Pedro Antonio de Cevallos, den spanske guvernøren i Montevideo.

Kommune

Byens ordfører (alcalde) er Gregorio Quintana.

Transport

Ruta 9 forbinder San Carlos med Canelones og Chuy.
ARM Cortex-A12

ARM Cortex-A12 er en 32-biter ARM-mikroprosessor som blir produsert og lisensiert av ARM Holdings. Prosessorkjernen er en implementasjon av datamaskinarkitekturen ARMv7-A. Det er en flerkjerners prosessor med opp til 4 kjerner, 32-64 Kb hurtigminne for instrukjsoner og 32 Kb hurtigminne for data og 256 Kb-8 Mb nivå-2 hurtigminne. Mikroprosessoren er etterfølgeren til ARM Cortex-A9.
Skuddtakt

Skuddtakt vil si hvor mange skudd automatvåpen skyter i løpet av et minutt. Et maskingevær som MG3 har en skuddtakt på rundt 1000 skudd i minuttet, mens våpen av typen AK-47 ofte ligger rundt 600 skudd i løpet av et minutt.
Paris Metrolinje 2

Metroen i Paris' linje 2 går mellom Porte Dauphine og Nation. Denne linjen var den andre i Paris' metronett. Den ble satt i drift i desember 1900, og sluttført i april 1903.
Linjen har hatt den samme traséen hele tiden, og den har ikke blitt utvidet siden den ble satt i drift. Lengden er 12 km.

Korrespondanse

En gyldig billett brukt til Anvers er også gyldig i én time til kabelbanen opp til Montmartre.

Materiell

Fra 1900 til 1904 besto togsettene av to motorvogner i hver ende, noe som var forut for sin tid. årsaken til dette var at den midlertidige endestasjonen (Anvers) ikke hadde vendesløyfe.
Dagens togsett er av typen MF67. Når de nye togsettene MF2000, som fortsatt er under utvikling, blir ferdige vil linje 2 være den første som tar dem i bruk.
Megumi Sakata

Landslaget

Megumi Sakata spilte 10 landskamper for Japans kvinnelandslag. Hun ble tatt ut i Japans tropp til VM i fotball 1991 og VM i fotball 1995.